SUID-AFRIKAANSE RADIOLIGA NUUS SONDAG 28 DESEMBER 2014 


Goeiemore en welkom! Jy kan nou luister na die weeklikse nuus uitsending 
van die Suid-Afrikaanse Radioliga gelees deUr uu se ss se ee ee see se se ee ee (NAAM, 
roepsein en @TH waar toepaslik). 


Die Suid-Afrikaanse Radioliga saai elke Sondag om (8:15 sentraal Afrika tyd `n 
nuusbulletin in Afrikaans en om (08:30 sentraal Afrika tyd in Engels uit op HF 
en verskeie BHF en UHF herhalers landswyd. Vir Echolink luisteraars is daar 
'n herleiding deur ZSOJPL. `n Potgooi is ook beskikbaar op die Suid-Afrikaanse 
Radioliga webblad. 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e pos 
te ontvang. 


IN DIE NUUS VANDAG 
ZSO9OSARL SKOP AF VANUIT PORT ELIZABETH 


HERNUWING VAN AMATEURRADIO LISENSIES EN DIE GEBRUIK VAN 
VORM B 


JOU INSETTE BENODIG VIR DIE NUWE REEKS RTA 
En 


WEES BEDAG OP SPORADIESE E LAAG VOORTPLANTING VANAF 
Z21SIX OP 50,540 MAZ 


Bly ingeskakel vir meer hieroor asook ander berigte. 


** Neem asseblief kennis dat die Suid-Afrikaanse Radioliga kantoor tans gesluit 
is vir die feesseisoen. Vonnie sal weer vanaf 5 Januarie 2014 die kantoor beman. 
Sake wat dringende aandag vereis mag verwys word na secretary@sarl.org.za 


** Theunis Potgieter ZS2EC van die Port Elizabeth Amateurradiovereniging sal 
die eerste stasie wees wat gebruik maak van die ZS9OSARL roepsein wat die 
SARL se 90-jarige bestaan vier. Dit is ook gepas aangesien Port Elizabeth die 
plek was waar die eerste radio uitsendings in Suid Afrika gedoen was. 


Die South African Radio Relay League soos dit toe bekend gestaan het is 
gedurende Mei 1925 gestig, kort na die totstandkoming van die Internasionale 
Amateurradio unie in Parys. 


Edward Alfred Jennings, 'n telefoon tegnikus wat in PE gestasioneer was het 
gedurende 1896 verbeteringe aan n telefoon mondstuk getoets toe hy ontdek het 
dat hierdie einste mondstuk die vermoë het om radio seine te ontvang. Dit het 
hy ontdek toe hy die statiese geknetter van die elektriese trem daarmee ontvang 
het. Later dieselfde jaar het hy daarin geslaag om radio seine oor ongeveer 1 
kilometer tussen sy huis in Sherlock straat en n' primitiewe ontvangsstasie by 


Copper s Kloof te stuur. Sodra die seine ontvang was by die kloof moes 'n vlag 
gehys word, en dit het inderdaad ook so gebeur. 


Hierdie eksperimente het egter nie wel afgegaan nie en is selfs met minagting 
van die destydse premier van die Kaap John X Merrimen begroet. Hy het onder 
andere gereken dat draadlose kommunikasie die lewe net te ingewikkeld sou 
maak, meer nog as die toe reeds bekende telegraaf kommunikasie. Dit het egter 
nie Jennings se moed gebreek nie. 


Op 8 Mei 1899 lewer Jennings 'n demonstrasie in die Port Elizabeth stadsaal 
waar ene MM Loubser, `n bekende in besigheid kringe van daardie tyd, ook 
teenwoordig was. Mnr Loubser het tydens hierdie geleentheid opgemerk dat 
Jennings oor die loop van `n jaar eksperimente en ontdekkings gedoen het wat 
net so belangrik was as die van Prof Marconi met die verskil dat hy dit in sy 
eie tyd gedoen het, wat dit soveel meer merkwaardig gemaak het. Hieruit kan 
ons dus aflei dat Edward Alfred Jennings, die eerste ware radio amateur in Suid 
Afrika was. 


Maak gerus kontak met ZS9OSARL en vier saam met ons 90 jaar van die Suid- 
Afrikaanse Radioliga en die eerste radio uitsendings vanaf Port Elizabeth. The- 
uns, ZS2EC sal die besondere roepsein tussen 1 en 11 Januarie 2015 aktiveer. 
Klubs en individue wat graag van die roepsein gebruik wil maak kan gerus hul 
versoeke rig aan sarl90@sarl.org.za Sluit ook moontlike datums en tye vir die 
gebruik van die roepsein in. 


** Gedurende die afgelope week het `n bespreking op die Suid-Afrikaanse Ra- 
dioliga forum die gebruik van “Vorm B” vir die hernuwing van amateurradio 
lisensies onder die loep geneem. Dit is vir die Suid-Afrikaanse Radioliga nuuss- 
pan aangenaam om aan te kondig dat hierdie vereiste nie meer van toepassing 
is nie. 

Amateurradio lisensies is betaalbaar vanaf 1 April 2015 en lisensies wat nie teen 
die einde van April betaal is nie sal verval. OKOSA sal binnekort begin om 
hernuwingkenisgewings uit te stuur maar die onus berus steeds by amateurradio 
gebruikers om hul lisensies te betaal, af jy nou `n aanmaning ontvang al dan nie. 
Sou jy besluit om vir 5 jaar te betaal maak dan gerus so deur R 500-00 te betaal 
en volg dié op met `n elelktroniese pos boodskap aan dkhurau@icasa.org.za met 
bewoording tot daardie effek. Deur die 5 jaar opsie te neem bespaar jy nie net 
tyd en moeite nie maar ook `n verdere R 100-00 en jy word gevrywaar teen 
fluktuerende pryse wat deur inflasie beinvloed word. OKOSA het aangedui dat 
amateurradio lisensie gelde vanaf 2016 aan inflasie gekoppel sal word. 


Jy luister na, `n bulletin van die Suid-Afrikaanse Radioliga 


** Daar is nou `n nog makliker manier om herhaler inligting te besigtig. Peter 
Hers ZSGPHD het dit goedgedink om die herhaler databasis aan :Google Earth 
te koppel. Soedoende kan jy nou herhaler posisies op 'n google earth kaart 
besigtig. Jy sal natuurlik die google earth toepassing op jou rekenaar gelaai moet 
he om van hierdie fasiliteit gebruik te maak. Gaan na die SARL webblad en 


kies die “Services” kortpad daarna gaan jy na “Unmanned devices” en laastens 
na “Repeater Map*Reguires Google Earth” 


Hierdie is net nog `n diens vanaf die Suid-Afrikaanse Radioliga, is jy dalk nog 
nie lid van die Suid-Afrikaanse Radioliga nie? Dink jy dan nie dat dit juis nou 
die ideale geleentheid is om deel te word van die liga nie. As jy nou aansluit 
betaal jy net `n 6 maande intekenfooi. Vir meer inligting skakel vir Vonnie by 
O11 675 2393 na 5 Januarie2015. 


** Athol Masdoll, Z21LV, in Harare het laat weet dat hy die Z21SIX baken 
frekwensie verander het na 50,450 MHZ hoër syband. Die baken stuur tussen 
09:00 en 15:00 plaaslike tyd daagliks `n stemboodskap uit. Die baken is gekoppel 
aan `n direksionele halo antenne en lewer 'n maksimum drywing van 30 watt. 


Hierdie DX baken is baie goed geleë vir die aanduiding van sporadiese e openinge 
tussen Zimbabwe en Zambie wat gereeld rondom die middag uur plaasvind hi- 
erdie tyd van die jaar. Daar is ook nog 'n paar FM band 3 analoog TV stasies 
rondom (weru geleë wat hul video op 199,25 MHZ uitstuur en audio kan gehoor 
word op 205,25 MHz. Sporadiese e openinge maksimum bruikbare frekwensie is 
al tot op 220 MHz al waargeneem 


BHEF stasies noord van die Republiek moet uit luister vir die mees Suidelike bak- 
ens soos ZS1SIX in Kaapstad en ZS2X op 50,080 en 50,007 MHz onderskeidelik. 


** Die huidige Radio 7S bevat inligting oor nie minder nie as 17-verskillende 
modusse vir BHF, UHF en SHF frekwensies wat gedurende die jaar op die 
verskillende bande gebruik kan word. Hierdie sluit ook 8 modusse in wat vir 
DX gebruik kan word gedurende die jaar. Die inligting behoort interessante 
leesstof te wees vir hardebaarde en ook vir beginners. Daar is ook 'n lys van 
BHF/UHF afstandrekords wat die verskillende modusse beter toelig. Ons beveel 
ook aan dat jy bietjie dieper kyk na die voortplantingkaart wat verskyn op die 
September/Oktober 2013 uitgawe van Radio ZS se buiteblad. 


** Die Suid-Afrikaanse Radioliga tob steeds oor die naam van die Radio 'Teg- 
nologie in Aksie simposia. Dit beteken egter nie dat daar nie voorleggings vir 
hierdie gewilde reeks programme ingewag word nie. Indien jy belangstel om in- 
sette by een of dalk al die geleenthede te lewer stuur dan vir ons 'n voorlegging 
om ons te bereik teen 31 Desember 2014. Een van die voorgestelde name vir 
die RTA in 2015 is Amateurradio in Aksie, wat dink jy daarvan? Stuur vir ons 
jou voorlegging en of kommentaar aan rta@sarl.org.za vir 31 Desember 2014. 


** Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Al die sigbare sonvlekke is tans stabiel. Vir diegene wat hulle eie 
frekwensievoorspellings wil doen, die verwagte effektiewe sonvlektelling vir die 
week is ongeveer 85. 


Amateurs gaan die 20 tot 10 m DX bande geniet. Besoek gerus die webtuiste 
spaceweather.sansa.org.za vir meer inligting. 


Ons bulletin staan einde se kant toe maar kom ons loer gou na die dagboek 


Jy kan nog tot 31 Desember deelneem aan die Jeug op die Lug met ZS9YOTA 
geleentheid 31 Desember is die sperdatum vir die indien van voorstelle vir 
referate by die RTA 2015 aan rta@sarl.org.za 1 Januarie 2015 - ZS9OSARL 
skop af vanuit Port Elizabeth met ZS2EC 15 Januarie 2015 sperdatum vir 
kommentaar op die gewysigde radio regulasies 16 tot 18 Januarie 2015 - PEARS 
Nasionale BHF/UHF kompetisie 


En so kom ons aan die einde van hierdie bulletin, in ons terugblik op die hoof- 
berig: 


ZSO9OSARL sal vanaf 1 tot 11 Januarie 2015 op die lug wees vanuit Port Elizabeth. 
Neem deel aan hierdie geskiedkundige gebeurtenis deur kontak te maak met 
Theuns, ZS2EC en die span. ZS9OSARL gedenk die 90-jarige bestaan van die 
Suid-Afrikaanse Radioliga 


** Dit bring ons dan aan die einde van hierdie Suid-Afrikaanse Radioliga nuus- 
bulletin, vind meer uit oor hierdie en ander nuus deur die SARL se webtuiste 
te besoek. 


** T,uister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz `n potgooi deur Dick, ZS6RO en 
verskeie herleidings op BHF en VHF frekwensies regoor die land. `n potgooi deur 
Dick, ZS6RO en verskeie herleidings op BHF en UHF frekwensies word regoor 
Suid-Afrika uitgesaai. `n Heruitsending vind op Maandae om 18:30 plaaslike 
tyd op 4 895 kHz plaas. Ons ontvang graag jou sein rapporte, kommentaar en 
voorstelle, stuur 'n e-pos aan artoday@sarl.org.za. Sentech borg die uitsendings 
op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik ,- in beide Engels en Afrikaans op die SARL webtuiste onder die 
newsinbox skakel te plaas nie later as die Donderdag wat die bulletindatum 
voorafgaan nie. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dawie Conradie ZRGDHGC, geredigeer deur Dennis Green, 
ZSABS/2 en gelees deur ... 


Die Afrikaanse nuusspan maak van hierdie geleentheid gebruik om elkeen ʼn 
baie voorspoedige 2015 toe te wens. Mag die jaar wat voorlê besaai wees mat 
baie rare DX en vele genotvolle ure in jou radio hok 


Groete tot 'n volgende keer . . .. 


/EX 


